I produktionshallerne på Tech College er der blevet savet, boret, skruet og muret. Eleverne er ved at lægge sidste hånd på liggestole, fuglehuse, champagnekølere, kaninbure, bænke og meget mere. Din Nødhjælp hjælper børn i Nigeria, der er beskyldt for at være hekse. Børnene, der ellers risikerer at blive dræbt, får et sted at bo, mad og skolegang. Din Nødhjælp er bl.a. kendt fra en række dokumentarprogrammer på DR2 her i efteråret. Ildsjælen bag Din Nødhjælp er frederikshavnske Anja Lovén. Selve salget starter ved en stor event fredag den 16. december kl. 9-12. Der bliver også holdt auktion over særlige produkter – bl.a. fuglehuse signeret af nogle af AaB’s profiler. Alle pengene fra salget går til organisationen Din Nødhjælp. På TV2 Nords Facebook side kan du se den videohilsen, som Anja Lovrén har sendt eleverne fra Afrika.

Referat:
Over 200 elever fra flere uddannelser på Tech College i Aalborg har nu i et par måneder arbejdet med at udvikle produkter, der kan sælges til fordel for organisationen Din Nødhjælp.